
ГОДИШЕН ДОКЛАД
за наблюдението и контрола при прилагането на Общия устройствен план (ОУП) на Община Ардино
по реда на чл. 127, ал. 9 от Закона за устройство на територията

I. При прилагането на ОУП на Община Ардино се изпълняват следните мерки и условия:

1. Мярка: Да се провежда подробна разяснителна кампания сред участниците в строителните и експлоатационните дейности с цел предотвратяване на щети върху растителния и животинския свят в района. При установяване на защитени видове птици и други животни, предмет на опазване съгласно българското законодателство и международните конвенции, да се действа съобразно разпоредбите на Закона за биологичното разнообразие.

Изпълнение: С цел предотвратяване на щети върху растителния и животинския свят в района на строителните обекти, ежегодно се провежда  подробна разяснителна кампания сред участниците в строителните и експлоатационните дейности. За постигане по-голяма ефективност на кампанията са избрани няколко целеви групи.: тези, които извършват пряко строителни и ремонтни дейности и тези, които извършващи текуща ежедневна експлоатация на обектите. Като обект на разяснителната кампания са включени и различни  възрастови групи. Общината смята провеждането на превантивни действия по опазване на околната среда и природните богатства на територията й за важен момент в политиката по създаване на устойчива балансирана природна среда. Ето защо, специално внимание  е насочено към учениците  като бъдещи активни граждани и участници в инвестиционните процеси. Подготвят се задания за детски  конкурси  в които децата да покажат познанията се за  флората и фауната в защитените територии, зони, местности, екологични мрежи, в които попада община Ардино. В по-горните класове се подготвя цикъл от лекции в рамките на специалните предмети за първоначално запознаване със законите, които регламентират човешката дейност с цел съхранена природа  и недопускане щети върху растителния и животинския свят.
За провежда ефективна подробна разяснителна кампания сред участниците в строителните и експлоатационните дейности, общината работи съвместно с доброволци от местната ловна дружинка.
В бъдеще общината има идея да отправи покана към съседни общини за провеждане на  съвместни разяснителни кампании. 
Времевият график за провеждане на разяснителната кампания е съобразен със сезонния характер на СМР и за това  е разчетен с по- голямо наситеност през периода месец ноември- месец февруари.
Нито в действащия ОУП, нито в случай на негово бъдещо изменение не се предвиждат дейности, изискващи териториални изменения в съществуващото устройство на територията. касаещо защитените територии по смисъла на Закона за защитените територии (ЗЗТ) и защитените зони от екологичната мрежа „Натура 2000“ . В тази връзка не се очаква нито незначителни, нито значителни увреждания или унищожаване на природни местообитания и местообитания на видове, предмет на опазване в зоните,. Устройствените мероприятия и произтичащите от тях СМР  не засягат биокоридори, не допускат  фрагментация и прекъсване на биокоридорните връзки. 

2. Мярка: При провеждане на строителни дейности през периода май–юни да се извършва предварителен оглед на терените с цел избягване унищожаването на гнезда, яйца и малки на наземногнездящи видове птици.

Изпълнение:  В периода, за който е изготвен настоящия доклад, община Ардино не е провела строителни дейности, които имат териториално се разпространяват или засягат защитена зона BG0001031 „Родопи – Средни“ и защитена зона BG0002073 „Добростан“. Такива дейности обичайно са свързани с провеждане на елементите на техническата инфраструктура, която е планирана и съгласувана на ниво ОУП. При наличие на инвестициона инициатива, общината стриктно спазва и следи за прилагане държавното законодателство касаещи  изготвяне на различни устройствени планове от вида ПУП.
По Мярка 2  общината има два механизма за въздействие : превантивните дейности по М1 и спазване на предвижданията на ОУП. 
 При провеждане на строителни дейности през периода май–юни,  с цел избягване унищожаването на гнезда, яйца и малки на наземногнездящи видове птици, общината  изисква да се извърши  задължителен предварителен оглед на терените, преди Акт №2 - откриване строителна площадка и даване линия и ниво на обекта.  За целта строителната фирма е задължена да създаде комисиа, в която е включен представител на строителя, на възложителя и   да покани общината да излъчи свой общински служител от отдел „Екология”
Предвид местоположението, вида и обема на предвижданията на ОУП, не се очаква унищожаване и/или значително увреждане на природните местообитания, предмет на опазване в защитена зона BG0001031 „Родопи – Средни“ за опазване на природните местообитания и дивата флора и фауна, както и на местообитанията на дивите птици в защитена зона BG0002073 „Добростан“.

3. Мярка: При изграждането и поддържането на зелени системи и паркове, включени в територията или граничещи със защитени зони, да се използват характерни за района местни растителни видове с цел опазване на видовото разнообразие и ограничаване на възможността за навлизане на чужди и инвазивни видове.

Изпълнение: През отчетния период не са изграждани зелени системи и паркове, включени в територията или граничещи със защитени зони на територията на община Ардино. Предвид характера на територията й,  и поражения по дървесната маса през зимата, общината провежда ежегодно саниране на горските територии, в помощ  и в рамките на държавните мероприятия за държавните гори и по своя инициатива за общинските гори. Особено внимание се обръща на опазването на естествените брезови насаждения на територията на общината, като се следи за своевременното прочистване на горите от паднали по време на буря дървета или загинали от вредители.  Не се допуска гниене на дървесна маса и разпространение на вредители.
На територията на гр.Ардино има  разсадник, в който се отглеждат изключително само местни растителни видове.

4. Мярка: При проектирането на нови обекти да се спазва принципът за запазване на съществуващата растителност чрез непрекъснат контрол върху изсичането ѝ при разчистване на терените.
Изпълнение: При проектирането на нови обекти и през 2025г., Община Ардино следи за прилагането на ОУП-Правила и нормативи за прилагане на плана., при изработване на нови ПУП и прилагане на действащи устройствени планове. В случаите когато за определена територия  действащият план е само План за регулация, задължително се изработва План за застрояване, което конкретизира най-високите допустими стойности на устройствените показатели и посочва минималните стойности на озеленяване. При следващата проектно фаза-инвестиционен проект , в съответствие с постановките на ЗУТ се изисква проект ”ПБЗ”- проект за безопасност и здраве, част от който е организация на строителната площадка. Чрез общинските служители от отдел „Строителен контрол” се извършва наблюдение на строителния процес за да се гарантира, че организацията на строителството се извършва .изключително в границите на съгласуваната площадка. Община Ардино  спазва принципа на минимална намеса в теренните дадености и максимално запазване на съществуващата растителност. При местоположение на строителен обект в близост  до  природните местообитания в защитена зона BG0001031 „Родопи – Средни“ в защитена зона BG0002073 „Добростан“ ., в Разрешението за строеж се вписват специални изисквания

5. Мярка: За специалните горски територии, определени като „зони за защита от урбанизация“, попадащи в защитени територии и защитени зони, да не се допуска извършването на строителство, с изключение на елементи на техническата инфраструктура, хидротехнически съоръжения, съоръжения, свързани с управлението на горските територии, съоръжения за опазване на културни ценности и архитектурни елементи за обслужване на отдиха и туризма, които не се считат за строежи и се изпълняват без промяна предназначението на горите съгласно чл. 153, ал. 1 от Закона за горите.

Изпълнение: Община Ардино постоянно  следи за прилагането на устройствения план от най-високо ниво за нейната територия - ОУП О. Планът не предвижда , а общината не планира друго за специалните горски територии, определени като „зони за защита от урбанизация“, попадащи в защитени територии и защитени зони, освен допуснатата с плана. Единствените допустими изключения са за елементи на техническата инфраструктура, хидротехнически съоръжения, съоръжения, свързани с управлението на горските територии, съоръжения за опазване на културни ценности и архитектурни елементи за обслужване на отдиха и туризма, които не се считат за строежи и се изпълняват без промяна предназначението на горите съгласно чл. 153, ал. 1 от Закона за горите.
 През 2025г. беше процедиран ПУП-ПРЗ и елементи на техническата инфраструктура в землището на с. Дойранци - с. Стар читак, с цел създаване условия за опазване на културна ценностите категория „национално значение”, както и създаване условия за развитие обслужващата я туристическа инфраструктура в изпълнение на общинската програма ”Културен туризъм”
В горските територии, определени като „зони за защита от урбанизация“ и попадащи в защитени територии и защитени зони, не се допуснато извършването на строителство, включително на елементи на техническата инфраструктура и други допустими съоръжения, посочени в нормативната уредба.

6. Мярка: Да не се допуска одобряване на инвестиционни предложения, планове, проекти и програми, които не са включени в устройственото планиране и не попадат в обхвата на ОУП на община Ардино.

Изпълнение: За периода на 2025г. не е допуснато одобряване на инвестиционни предложения, планове, проекти и програми, които не са включени в устройственото планиране и не попадат в обхвата на ОУП на община Ардино.

7. Мярка: Всички инвестиционни предложения, загубили правното си действие за реализиране на инвестиционното намерение съгласно чл. 93, ал. 8, чл. 99, ал. 8 и чл. 88, ал. 4 от ЗООС, както и чл. 31, ал. 7 във връзка с ал. 23 от ЗБР, да възстановят статута си на земеделска земя и/или горска територия.


Изпълнение: В общинската администрация се поддържа списък на поземлените имоти от територии от  вида „земеделски” и „горски”, за които е завършена процедура по промяна НТР. Това дава възможност за ефективно наблюдение на приложението на извършената промяна на ниво Инвестиционен проект в указаните от закона срокове.При справка с поддържаната информация се установи, че през отчетния период няма инвестиционни предложения, загубили правното си действие съгласно чл. 93, ал. 8, чл. 99, ал. 8 и чл. 88, ал. 4 от ЗООС и чл. 31, ал. 7 във връзка с ал. 23 от ЗБР, за които да е необходимо възстановяване на статута на земеделска земя и/или горска територия..Кметът на община Ардино спазва действащото законодателство и задълженията си по ЗООС , ЗОЗЗ и ЗГ.

8. Мярка: При проектирането да се извършва оценка на очакваните еквивалентни шумови нива, като се предвиждат мерки и дейности за недопускане на шумови емисии в околната среда над граничните стойности, определени в Наредба № 6 от 26.06.2006 г.

Изпълнение: В ОУП О Ардино не се предвиждат територии и устройствени зони, в които може да се очаква изграждане на обекти - източници  завишени стойности на шум. Чрез своя експертен орган  ОЕСУТ, общината следи за прилагането на ОУП на по-ниско устройствено ниво , в т.ч. и инвестиционните проекти. Избраните направления за икономическо развитие на общината, потвърдени с различни действащи програми и с ПИРО, основани на териториалните предвиждания на ОУП,  предвиждат опазване на местната природа в най-близка степен до автентичния и вид и изключва обекти с високи шумови нива. За гаранция на добрите условия на жизнената среда, в ОУП са предвидени специални терени, обособени като производствени зони - основно от вида „Пп” Единствените източници на наднормен шум могат да бъдат пътищата от РПМ-републиканската пътна мрежа, преминаващи през населените места. Предвижда се увеличаване на уличното озеленяване , като се избират местни видове с по-голям „зелен обем” и вертикално озеленяване на места, където пътищата са в по-голяма близост до жилищни зони и има очакван риск от надвишаване на шумовите норми. Като превантивна мярка  на фаза ИП , при проектирането на обекти с рискови характеристики, Община Ардино изисква, в съответствие с действащото законодателство да се извършва оценка на очакваните еквивалентни шумови нива и да се предвиждат мерки и дейности за недопускане на шумови емисии в околната среда над нормативно определените гранични стойности съгласно Наредба № 6 от 26.06.2006 г. за показателите за шум в околната среда и вредните ефекти от шума върху здравето на населението.

9. Мярка: При проектирането да се предвиждат мерки, осигуряващи спазването на изискванията на чл. 70 от Наредба № 1/2005 г. за ограничаване на емисиите на прахообразни вещества при товарене, разтоварване, складиране и преработка на твърди прахообразни материали.

Изпълнение: При проектирането се предвиждат мерки за спазване на изискванията на чл. 70 от Наредба № 1/2005 г., свързани с ограничаване на емисиите на прахообразни вещества при товарене, разтоварване, складиране и преработка на твърди прахообразни материали. Особено внимание и пред 2025г. общината обръща на проследяването и контрола по изпълнение на предвидените с проектите мерки, с която задача е натоварен отдел „Екология”.

10. Мярка: Всички устройствени и строителни инициативи, както и свързаните с тях планове и проекти, засягащи водни течения, водни площи и техните крайбрежни зони, да се реализират при стриктно спазване на законоустановените процедури, с уведомяване на компетентните органи и съобразяване с действащите планове за управление.

Изпълнение: Всички устройствени и строителни инициативи, както и свързаните с тях планове и проекти, засягащи водни течения, водни площи и непосредствените им крайбрежия, се процедират при стриктно спазване на законоустановените процедури, с надлежно уведомяване на компетентните органи (РИОСВ и Басейнова дирекция) и в съответствие с Плановете за управление на речните басейни и Плановете за управление на риска от наводнения на БД ИБР – Пловдив.

11. Мярка: При изграждане на животновъдни обекти да се спазват изискванията за съхранение на твърдата и течната торова фракция.

Изпълнение: При изграждане на животновъдни обекти се спазват изискванията за съхранение на твърдата и течната торова фракция. На територията на общината двете фракции се използват предимно за наторяване на пасища и ливади по предварително утвърден годишен график  и точно местоположение на дейността според получените данни за прогнозно годишни количества отпадък.

12. Мярка: При изграждане на нови и/или реконструкция на съществуващи пътища на територията на общината да се предвижда осигуряване на съдове за отпадъци на крайпътните отбивки и местата за отдих. 

Изпълнение: При изграждане на нови и/или реконструкция на съществуващи пътища на територията на общината се осигуряват съдове за отпадъци на крайпътните отбивки и местата за отдих, съобразени с използваната сметосъбирача и смет извозваща техника. За всяка календарна година се утвърждават маршрути и график за обслужване на пунктовете за събиране на битовите отпадъци, в които маршрути са включени и съществуващи пътища,  крайпътните отбивки и местата за отдих. . За елементите на РПМ, община Ардино съгласува разполагането на съдове за отпадъци , съобразно изискванията на ОПУ. 

13. Мярка: При реализиране на инвестиционни намерения да не се допускат дейности, които нарушават естественото състояние и проводимостта на речните легла, бреговете на реките, язовир „Кърджали“ и крайбрежните заливаеми ивици, както и използването им като депа за земни и скални маси, съгласно изискванията на Закона за водите.

Изпълнение: Чрез разписани правила за отговорностите и обектите на контрол от звата отзела „Екология” и „Строителен контрол”, общината следи за това, при реализиране на инвестиционни намерения не се допускат дейности, които нарушават естественото състояние и проводимостта на речните легла, бреговете на реките, язовир „Кърджали“ и крайбрежните заливаеми ивици, както и използването им като депа за земни и скални маси, съгласно изискванията на Закона за водите.  На ниво „Разрешение за строеж”  за всеки строителен обект се указват местата за депониране на хумусните маси. Следи се земни маси от изкопни работи да бъдат уползотворени в границите на УПИ, в който се извършва строителството. През 2025г. общината предприе марки за изграждане на площадка за временно съхранение на строителни отпадъци, като одобри Планово техническо задание по чл.125 от ЗУТ за проектиране на ПУП за площадката. Предстои проектиране на площадката. Предвид планинския характер на територията и опасност от поройни наводнения, общината извършва регулярни режимни  наблюдения за състоянието на речните корита не само в участъците в населените места, а и по цялото протежение на речните течения.

14. Мярка: С цел опазване на повърхностните и подземните водни тела да се предвижда изграждане на локални пречиствателни станции за отпадъчни води (ЛПСОВ) към производствени обекти, заустване на отпадъчните води в канализационните колектори на населените места, използване на водоплътни изгребни резервоари вместо попивни септични ями и съгласуване на инвестиционните предложения със съответната Басейнова дирекция и ВиК оператора.

Изпълнение: С цел опазване на повърхностните и подземните водни тела Община Ардино полага усилия за изграждане и доизграждане на канализационната мрежа и отвеждане на отпадъчните води към пречиствателни станции за отпадъчни води (ПСОВ), когато това е технически възможно, или към локални пречиствателни съоръжения (ЛПСОВ) при производствени обекти. За изграждане на ПСОВ има определен терен. През 2025 г. се предприеха  действия по актуализация на наличните устройствени планове в съответствие с приети нови планови и стратегически документи , задължителни за изпълнение от оператора „В и К „ ООД, Кърджали. Преразглеждането на терена относно необходима  площ е съобразено със съвременните начини за прочистване на отпадните води. 
До изграждането на необходимата канализационна инфраструктура и пречиствателни съоръжения отпадъчните води се отвеждат в индивидуални съоръжения (водоплътни изгребни ями), които отговарят на техническите и санитарно-хигиенните изисквания. За тази цел, сред населението и сред производителите се провежда разяснителна работа за нови съвременни начини на пречистване на отпадните битови води  - с подчертано по-добри иковомически показатели за обслужването. 
Инвестиционните предложения се съгласуват с Басейнова дирекция „Източнобеломорски район“ – Пловдив и „ВиК“ ООД – Кърджали с цел опазване на вододайните зони и съоръженията на ВиК инфраструктурата.

15. Мярка: Приоритетно да се извършват дейности, свързани с доизграждането на канализационната мрежа на гр. Ардино, селата Бял извор, Жълтуша и Падина, както и с изграждането на пречиствателни станции за отпадъчни води.

Изпълнение: На територията на община Ардино изградена канализационна мрежа има основно в гр. Ардино. В отделни населени места са изградени локални канализационни системи, обслужващи административни и обществени сгради.
Приоритетно се предвижда изпълнението на дейности по доизграждане на канализационната мрежа в гр. Ардино и селата Бял извор, Жълтуша и Падина.
Предвижданията за развитие на канализационната система включват и изграждане на пречиствателни станции за отпадъчни води в гр. Ардино и в района на с. Бял извор с цел намаляване на риска от замърсяване на водните ресурси и почвите.

16. Мярка: Да се осъществява контрол за спазване на забраните и ограниченията в границите на санитарно-охранителните зони (СОЗ) около водоизточниците, използвани за питейно-битово водоснабдяване.

Изпълнение: Община Ардино осъществява постоянен контрол за спазване на забраните и ограниченията в границите на определените санитарно-охранителни зони около водоизточниците, използвани за питейно-битово водоснабдяване.

17. Мярка: За инвестиционни предложения, предвиждащи или свързани с водовземане от повърхностни или подземни води, заустване на отпадъчни води във водни обекти или дейности, които могат да създадат опасност от замърсяване на подземните води, да се издават разрешителни от компетентния орган съгласно изискванията на Закона за водите.

Изпълнение: Чрез своите контролни органи, община Ардино непрестанно следи за изпълнение на законовите изисквания относно водовземания от повърхностни или подземни води. Не се допуска заустване на отпадни води във водни обекти или дейности, които могат да създадат опасност от замърсяване на подземните води. Провеждат се разяснителни акции по информиране на населението за опасностите от създаване и ползване на нерегламентирани водоизточници, както и за последиците от безконтролно заустване на отпадни води преди постигане необходимата степен на пречистване.  За всички инвестиционни предложения, предвиждащи или свързани с водовземане от повърхностни или подземни води, заустване на отпадъчни води във водни обекти или дейности, които могат да създадат опасност от замърсяване на подземните води, както и за дейности, свързани с ползване на воден обект по смисъла на Закона за водите, се издават съответните разрешителни от компетентния орган.

18. Мярка: При строителството на сгради и съоръжения, както и при разкриването на рудници и кариери върху земеделски земи, да се спазват изискванията на Наредба № 26 от 02.10.1996 г. за рекултивация на нарушени терени, подобряване на слабопродуктивни земи и отнемане и оползотворяване на хумусния пласт.

Изпълнение: На територията на община Ардино няма действащи  разкрити рудници и кариери. За съоръженията с.Еньовче с ОУП О Ардино се предвижда рекултивация на терени и организиране на места за активен отдих. Единични площадки с ограничено извличане на варовикови и мраморни земни маси са планиране за рекултивация като се запръстят и се приложат озеленителни мероприятия.  При строителството на сгради и съоръжения, върху земеделски земи, се спазват изискванията на Наредба № 26 от 02.10.1996 г. за рекултивация на нарушени терени, подобряване на слабопродуктивни земи и отнемане и оползотворяване на хумусния пласт.

19. Мярка: В едномесечен срок след окончателното приемане на Общия устройствен план на община Ардино да се представи в РИОСВ – Смолян електронно копие на плана и приложенията към него във формат, съвместим с GIS приложения.

Изпълнение: Към настоящия момент Община Ардино не разполага с актуален електронен вариант на плана във формат, съвместим с GIS приложения. В документацията на обществената поръчка , финансирана от МРРБ не било включено това изискване.

ІІ. Мерки за наблюдение и контрол по време на прилагане на ОУП на Община Ардино

 
	Мерки по наблюдение и контрол
	Индикатори
	Отговорен орган за изпълнението

	Разделно събиране на масово разпространени отпадъци (МРО) и биоотпадъци на територията на общината
	Процент от населението на общината, обхванато в разделно събиране на МРО и биоотпадъци, 

Към края на отчетния период приблизително 90% от населението на община Ардино е обхванато от система за разделно събиране на МРО и биоотпадъци. Системата функционира във всички населени места на територията на общината, с изключение на селата Сполука, Дойранци, Песнопой и Аврамово.
	Община Ардино

	Контрол на нерегламентираното депониране на отпадъци
	Площи, заети от нерегламентирани сметища, 0 дка

През отчетния период не са установени нерегламентирани сметища на територията на община Ардино. Извършван е текущ контрол и наблюдение на рискови участъци.
	Община Ардино

	Пречистване на отпадъчните води
	Отношение на количество то отпадъчни води, подлагани на пречистване към общото количество отпадъчни води, 0 %

На територията на община Ардино към момента не е изградена пречиствателна станция за отпадъчни води (ПСОВ). Отпадъчните води се отвеждат чрез съществуващата канализационна система

	Община Ардино

	Доизграждане на канализационната и водопроводна мрежа на населените места
	Процент от населението на общината, обслужвано от водопроводна и канализационна мрежи;

Към края на отчетния период приблизително 70% от населението на община Ардино е обслужвано от водопроводна мрежа, а около 30% – от канализационна мрежа. През периода са изпълнени дейности по реконструкция и подобряване на водопроводната инфраструктура в редица населени места на територията на общината с цел повишаване качеството и надеждността на водоснабдяването.
	Община Ардино

	Контрол за качеството на подземните води за питейно-битово водоснабдяване
	Физико-химични показатели по разрешителни за водовземане и Наредба №9/16.3.001 г за качеството на водата, предназначена за питейно- битови цели

През месеците август и септември се извършва пробонабиране от водоизточниците, като пробите се анализират в акредитирани лаборатории. Не са установени отклонения от нормативно определените показатели.
	Титуляри на разрешителните за водовземане и община Ардино

	Съобразяване на режима на санитарно-охранителните зони около водоизточниците при подробното устройствено планиране и проектирането
	Брой издадени становища и предписания относно СОЗ.

През отчетния период няма издадени становища и предписания относно нарушения на режима на санитарно-охранителните зони.
	Община Ардино,
БДИБР – Пловдив
 

	Мониторинг на шум
	Еквивалентно ниво на шума в населените места, dB(А) – брой констатирани наднормени стойности

Съгласно информацията от РЗИ – Кърджали през отчетния период не са констатирани наднормени стойности на шум в населените места на територията на общината.
	РЗИ – Кърджали

	Разрешени обекти и дейности в защитени зони.
	Площ на разрешени за реализиране обекти и дейности в защитени зони, 0 дка

Няма разрешени обекти и дейности в защитени зони.
	Община Ардино

	Спазване на приетите режими за управление на защитените територии и защитените зони.
	Одобрени ПУП на територията на защитени територии и защитени зони, заета площ (дка) – 24,870 дка 
Пътен участък между с. Латинка и с. Дядовци, община Ардино, с дължина 4,585 км, разположен в землището на с. Латинка, община Ардино, одобрен със Заповед № 456 от 20.05.2025 г.
	Община Ардино

	Спазване на изискването за осигуряване на минимална озеленена площ за различните устройствени зони.
	Отношение между реалната и нормативно изискващата се озеленена площ за отделните устройствени зони на територията на Община Ардино

При разглеждане и одобряване на инвестиционни проекти и устройствени планове се следи за спазване на нормативните изисквания относно минималния процент озеленяване. Не са констатирани нарушения.
	Община Ардино

	Опазване на културно-историческото наследство
	Брой разрушени, нарушени и повредени обекти на културното наследство

През отчетния период не са констатирани разрушени, нарушени или повредени недвижими културни ценности и обекти на културно-историческото наследство на територията на общината.
	Община Ардино, РИМ



Приложение:
1.Електронно копие на ОУП на Община Ардино. Общият устройствен план на Община Ардино е публично достъпен на официалната интернет страница на Община Ардино в раздел „Планове и програми“. Електронно копие на документа може да бъде изтеглено от следния адрес:https://www.ardino.bg/dokumenti/planove-i-programi
В посочената страница е публикуван Общият устройствен план на Община Ардино, включително придружаващите го материали и приложения.

Дата 13.07.2026 г.


Изготвил:_______________
Сезай Ибрямов – Главен експерт „КСР“



инж. ИЗЕТ ШАБАН____________
Кмет на община Ардино

